Pertti J. Anttonen

Pertti Juhani Anttonen (s. 1953) on suomalainen perinteentutkija. Hän on suorittanut Ph.D. -tutkinnon Pennsylvanian yliopistossa vuonna 1993 väitöskirjalla Tradition and Its Study as Discoursive Practice. Pertti Anttonen on folkloristiikan dosentti Helsingin ja Turun yliopistoissa ja etnologian dosentti Jyväskylän yliopistossa.

Anttosen tähänastinen pääteos on Suomalaisen Kirjallisuuden Seuran vuonna 2005 Studia Fennica -sarjassa julkaisema kirja Tradition Through Modernity: Postmodernism and the Nation-State in Folklore Scholarship. 

Pertti Anttonen hoitaa Helsingin yliopiston folkloristiikan professorin virkaa (2008) ja johtaa Suomen Akatemian tutkimushanketta "Suullisen perinteen tekstualisaatio ja moderni kontekstualisaatio Suomessa" (2006–2009).

Turun yliopiston uskontotieteen professori Veikko Anttonen on Pertti Anttosen vanhempi veli.

Lähteet

Helsingin yliopiston folkloristiikan dosentit

Suomalaiset folkloristit
Vuonna 1953 syntyneet
Elävät henkilöt